303
|}

Was isch bassiert? 
 23. Februar: Dr römisch Kaiser Diokletian macht es Gsetz, dass im Rych alli Chrischte verfolgt und ihri Chile kabut gmacht wärde.
 Dr Viktor vo Mailand wird as chrischtliche Glaubenszüüge (Märtirer) töötet.
 Dr Kreszentius vo Rom stirbt as Märtirer.
 Dr Kosmas und dr Damian wärde als Märtirer tödet.
 Dr Erasmus vo Antiochia stirbt as Märtirer.
 Dr Expedit chunt als Märtirer ums Läbe.
 Au dr Kassian, dr heilig Georg, d Eufemia vo Chalkedon, dr Bakchos, dr Firmin vo Amiens, dr Juschtus vo Triest und dr Sergios stärbe als chrischtlechi Märtirer öppe anne 303.

d Gschicht vo dr «Thebäische Legioon» 
 Es git e Berächnig, ass i däm Joor die tragischi Gschicht mit em Martirium vo dr Thebäische Legioon chönt gsi sy (anderi Datierigsvorschleeg sind öppe für 285 oder 290). Do drby sige vil Soldate vo dere ägiptischen Einheit mit em Aafüerer Moritz umprocht woorde, wil si bim ene heidnischen Opfer nit mitgmacht händ. Em Bischof Theodul vo Octodurus isch es spöter glunge, d Greeber vo de Märtirer z finde, und döört isch jetz s Chlooschter Saint-Maurice im Underwallis.
 Vo de Thebäer sind es paar gflüchtet, öpe dr Felix und d Regula uf Turicum; me het se z Züri als Stadtpatröön vereert.
 Dr thebäisch Soldat Gereon isch uf Köln, won er anne 304 als Märtirer stirbt.

Weblink